CELEX: 62009CA0539
Language: el
Date: 2011-11-15 00:00:00
Title: Υπόθεση C-539/09: Απόφαση του Δικαστηρίου (τμήμα μείζονος συνθέσεως) της 15ης Νοεμβρίου 2011 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας [Παράβαση κράτους μέλους — Εκδήλωση από το Ελεγκτικό Συνέδριο της πρόθεσης να διενεργήσει ελέγχους σε ένα κράτος μέλος — Άρνηση του εν λόγω κράτους μέλους — Εξουσίες του Ελεγκτικού Συνεδρίου — Άρθρο 248 ΕΚ — Έλεγχος της συνεργασίας των εθνικών διοικητικών αρχών στον τομέα του φόρου προστιθέμενης αξίας — Κανονισμός (ΕΚ) 1798/2003 — Έσοδα της Κοινότητας — Ίδιοι πόροι προερχόμενοι από τον φόρο προστιθέμενης αξίας]

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/5
            
         
      Απόφαση του Δικαστηρίου (τμήμα μείζονος συνθέσεως) της 15ης Νοεμβρίου 2011 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας
      (Υπόθεση C-539/09) (1)
      
      (Παράβαση κράτους μέλους - Εκδήλωση από το Ελεγκτικό Συνέδριο της πρόθεσης να διενεργήσει ελέγχους σε ένα κράτος μέλος - Άρνηση του εν λόγω κράτους μέλους - Εξουσίες του Ελεγκτικού Συνεδρίου - Άρθρο 248 ΕΚ - Έλεγχος της συνεργασίας των εθνικών διοικητικών αρχών στον τομέα του φόρου προστιθέμενης αξίας - Κανονισμός (ΕΚ) 1798/2003 - Έσοδα της Κοινότητας - Ίδιοι πόροι προερχόμενοι από τον φόρο προστιθέμενης αξίας)
      (2012/C 25/08)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: A. Caeiros και B. Conte)
      
         Καθής: Ομοσπονδιακή Δημοκρατία της Γερμανίας (εκπρόσωποι: C. Blaschke και N. Graf Vitzthum)
      
         Παρεμβαίνοντα υπέρ της προσφεύγουσας: Ευρωπαϊκό Κοινοβούλιο (εκπρόσωποι: R. Passos και E. Waldherr), Ελεγκτικό Συνέδριο της Ευρωπαϊκής Ένωσης (εκπρόσωποι: R. Crowe, T. Kennedy και B. Schäfer)
      
         Αντικείμενο
      
      Παράβαση κράτους μέλους — Παράβαση των άρθρων 10 ΕΚ και 248, παράγραφοι 1, 2 και 3, ΕΚ, καθώς και των άρθρων 140, παράγραφος 2, και 142, παράγραφος 1, του κανονισμού (ΕΚ, Ευρατόμ) 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 248, σ. 1) — Μη χορήγηση στο Ελεγκτικό Συνέδριο της άδειας να διενεργήσει ελέγχους στη Γερμανία σχετικά με τη διοικητική συνεργασία στον τομέα του φόρου προστιθέμενης αξίας — Έκταση της ελεγκτικής αρμοδιότητας του Ελεγκτικού Συνεδρίου
      
         Διατακτικό
      
      Το Δικαστήριο αποφαίνεται ως εξής:
      
                  1)
               
               
                  Η Ομοσπονδιακή Δημοκρατία της Γερμανίας, αρνούμενη να επιτρέψει στο Ελεγκτικό Συνέδριο της Ευρωπαϊκής Ένωσης να διενεργήσει στη Γερμανία ελέγχους σχετικά με τη διοικητική συνεργασία που προβλέπεται από τον κανονισμό (ΕΚ) 1798/2003 του Συμβουλίου, της 7ης Οκτωβρίου 2003, για τη διοικητική συνεργασία στον τομέα του φόρου προστιθεμένης αξίας, και από τους κανόνες εφαρμογής του, παρέβη τις υποχρεώσεις που υπέχει από το άρθρο 248, παράγραφοι 1 έως 3, ΕΚ.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
               
            
                  4)
               
               
                  Το Ευρωπαϊκό Κοινοβούλιο και το Ελεγκτικό Συνέδριο της Ευρωπαϊκής Ένωσης φέρουν τα δικαστικά τους έξοδα.
               
            
         (1)  ΕΕ C 51 της 27.2.2010.